stanford-oval/wikipedia huggingface dataset:
Mikael (arkkienkeli)
Galleria

Hans Memling n. 1466-1473
Luca Giordano n. 1666
Tuntematon tekijä
Kiovan vaakuna
Rafael 1518
n.d.
n.d.
n.d.
Anonyymi
n. 1200-luku
Andrei Rublev 1408
Jacopo Vignali
Kirjallisuutta

Benedictine Sisters of Perpetual Adoration: St. Michael the Archangel. TAN Books, 2006.
Bob Lord, Penny Lord: Saint Michael the Archangel. Journeys of Faith, 2019.
Mirabai Starr: Saint Michael: Devotions, Prayers & Living Wisdom. Sounds True, 2007.
Richard Freeman Johnson: Saint Michael the Archangel in Medieval English Legend. Boydell Press, 2005.
Tuntematon tekijä: St. Michael and the Angels. TAN Books, 1977.
Aiheesta muualla

Wikimedia Commonsissa on kuvia tai muita tiedostoja aiheesta .
Kuka on ylienkeli Mikael – Jehovan todistajien virallinen Internet-sivusto
Mikael suomenkielisessä Raamatussa (1933/1938)
Pyhän arkkienkeli Mikaelin kongregaatio
1500-luvun alkupuolella valmistettu arkkienkeli Mikaelia esittävä puuveistos Someron kirkosta. Pyhä Mikael oli suosittu pyhimys keskiajan Suomessa.
Museo Reina Sofía

| Museo Nacional Centro de Arte Reina Sofía Museo Nacional Centro de Arte Reina Sofía  |
| --- | --- |

 Museo Nacional Centro de Arte Reina Sofía
Tyyppi:  Taidemuseo, kansallismuseo, monumentti, entinen sairaala, taidekeskus 
Sijainti:  Madrid 
Perustettu:  1992
Johtaja:  Manuel Borja-Villel (1. tammikuuta 2008–2023), Manuel Segade Lodeiro (2023 – ) ja María de Corral (1990–1994)  
Kotisivut:  http://www.museoreinasofia.es
Koordinaatit:  40°24′32″N, 3°41′38″W
 fiMuseo Nacional Centro de Arte Reina Sofía 
  
Museo Nacional Centro de Arte Reina Sofía (MNCARS) eli lyhyemmin Museo Reina Sofía on lähinnä 1900-luvun taiteeseen keskittyvä taidemuseo Espanjan pääkaupungissa Madridissa. Se avattiin virallisesti 10. syyskuuta 1992 ja on nimetty Espanjan silloisen kuninkaan Juan Carlosin puolison, kuningatar Sofían mukaan. Se toimii itsenäisesti Espanjan kulttuuriministeriön alaisuudessa. Museo sijaitsee Madridin keskustassa lähellä Atochan rautatieasemaa ja niin sanotussa taiteen kultaisessa kolmiossa, jossa sijaitsevat myös Prado ja Thyssen-Bornemisza.
Museo Reina Sofían merkittävimmät työt ovat Pablo Picasson ja Salvador Dalín teokset. Tunnetuin on epäilemättä Picasson Guernica. Museossa on myös hieno kokoelma muun muassa Juan Grisin, Joan Mirón, Julio Gonzálezin, Eduardo Chillidan, Pablo Palazuelon, Antoni Tàpiesin, Pablo Gargallon, Lucio Muñozin, Luis Gordillon, Jorge Oteizan ja José Luis Gutiérrez Solanan teoksista. Museon lisäksi tiloissa toimii vapaasti käytettävä taidekirjasto, jossa on yli 100 000 kirjaa, yli 3 500 äänitettä ja lähes 1 000 videota.
Museon päärakennuksessa oli 1700-luvulla sairaala. Mittavat kunnostustoimet aloitettiin vuonna 1980, ja osa uudesta museosta avattiin tilapäisesti vuonna 1988. Samana vuonna siitä tehtiin kansallismuseo. Ranskalaisen arkkitehdin Jean Nouvelin suunnitteleman laajennusosan rakennustyöt valmistuivat syyskuussa 2005. Kolme lisärakennusta kattava, 92 miljoonaa maksanut laajennus kasvatti museon lattiapinta-alan 84 000 neliömetriin.
Aiheesta muualla

Kuvia tai muita tiedostoja aiheesta Museo Reina Sofía Wikimedia Commonsissa
Museo Nacional Centro de Arte Reina Sofía
Ultraäänianturi

Ultraäänianturi on mittauslaite, jota voidaan käyttää esimerkiksi liikkeen havaitsemiseen ja mittaamiseen. Ultraäänellä voidaan havaita kuuloalueen ulkopuolelle jäävät äänet ja esimerkiksi käytettäessä ultraäänianturia 100 Hz:n taajuudella voidaan mitata kohteen paikka sata kertaa sekunnissa eli kymmenen millisekunnin välein.
Morton Downey Jr.

| Morton Downey Jr>  |
| --- | --- |

Henkilötiedot
Syntynyt: 9. joulukuuta 1933 Los Angeles, Kalifornia
Kuollut: 12. maaliskuuta 2001 (67 vuotta) Los Angeles, Kalifornia
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Morton Downey Jr. (s. Sean Morton Downey, 9. joulukuuta 1933 Los Angeles, Kalifornia – 12. maaliskuuta 2001 Los Angeles, Kalifornia) oli yhdysvaltalainen kiistelty talk show -isäntä, näyttelijä, laulaja ja DJ. Hän oli trash-talk-formaatinselvennä uranuurtajakenen mukaan?.
Ura

Downey syntyi Los Angelesissa laulaja Morton Downeyn ja Barbara Bennettin perheeseen. Isänsä lailla hän aikoi ryhtyä laulajaksi. Hänen tunnetuimpia hittejään on mm. Boulevard of Broken Dreams.
1980-luvulla Downey toimi talk-show-isäntänä Sacramentossa, jossa hän kehitti oikeistolaisen ja populistisen tyylin, ja väitti vastaan jokaiselle, jolla oli liberaali näkökulma. Hän tuli tunnetuksi sanaharkastaan Wally Georgen kanssa. Taistelun lopuksi poliisi joutui painamaan Downeyn lattiaan. Myöhemmin hän muutti New Jerseyhin, jossa nauhoitettiin Morton Downey Jr. Show. Se lopetettiin kahden vuoden kuluttua alhaisten katsojalukujen takia.[lähde? ] Yksy ohjelman leimallisista piirteistä oli Mortonin tapa puhaltaa tupakansavua vieraiden kasvoille.  Hän piti erityisesti vieraidensa ärsyttämisestä.
Menestyttyään pop-kulttuurissa Downey kutsuttiin Saturday Night Liveen ja myös hänen näyttelijäuransa alkoi. Elokuvia, joissa hän näytteli olivat Nörttien kosto 3 ja Predator 2.
Kohuyritys

Downeyn ohjelman suosion alkaessa laskea 1989, hän väitti San Franciscon lentokentän vessassa uusnatsien hyökänneen hänen kimppuunsa, maalanneen hakaristin hänen kasvoihinsa ja yrittäneen ajella hänen päänsä paljaaksi. Jotkin epäjohdonmukaisuudet Downeyn tarinassa (kuten se että hakaristi oli maalattu väärinpäin, mikä viittasi siihen, että Downey oli maalannut merkin itse), ja se että poliisit eivät onnistuneet löytämään tapahtumia tukevia todisteita sai monet uskomaan että tapaus oli huijausta ja huomiohakuista. Muutaman kuukauden kuluttua ohjelma lopetettiin.
Yksityiselämä

Kuuluisien vanhempien myötä Downey syntyi helppoon elämään. Hänet kasvatettiin Massachusettsissa. Hänellä oli neljä lasta neljästä eri avioliitosta. Hän ei ole sukua Robert Downey Jr.'lle, mutta Super Mario-pelisarjassa esiintyvä Morton Koopa Jr. on nimetty hänen mukaansa.
Keuhkosyöpä

Vuonna 1996 Downeylta löydettiin keuhkosyöpä ja poistettiin yksi keuhko. Hän oli tupakoinut runsaasti, mutta liittyi nyt tupakanvastustajiin ja puhui tupakkaa vastaan kuolemaansa asti. Hän syytti tupakanvalmistajia valehtelusta kuluttajille.
Aiheesta muualla

Morton Downey Jr. NNDB (englanniksi)
The Official Morton Downey Jr. Website Mortondowneyjrhome.com. Arkistoitu 27.12.2007. (englanniksi)
Mika Ikonen

| Mika Ikonen |
| --- | --- |
 Mika Ikonen Hausjärvi Love -konsertissa 22. heinäkuuta 2017.
Henkilötiedot
Syntynyt: 8. tammikuuta 1972 (ikä 52)
Muusikko
Laulukielet:  suomi
Aktiivisena:  1996–
Tyylilajit:  rock, pop
Yhtyeet:  XL5 (1996–1998, 2007–) Käsityöläiset (1998–)
  [ Muokkaa Wikidatassa ] [ ohje ]  
Mika Ikonen on suomalainen laulaja, joka tuli alun perin tunnetuksi XL5-yhtyeen solistina taiteilijanimellä Mica. XL5 nousi suursuosioon vuonna 1996 erityisesti hitillään ”Kaunis peto”, ja myi Pedon merkki ja Jäätä ja tulta -albumejaan yli 50 000 kappaletta. Yhtyeen kauden 1996–1998 jälkeen Ikonen on vaikuttanut Käsityöläiset-yhtyeessä ja ollut mukana XL5:n paluualbumilla X vuonna 2008. Syksyllä 2016 Ikonen julkaisi ensimmäisen sooloalbuminsa Kuu ja maa. Albumijulkaisua edelsivät singlet ”Kaikki on oolrait” keväällä 2015 sekä ”Kesäkuun aikaan” ja ”Anna mun halata” vuonna 2016. "Anna mun halata" -kappale musiikkivideoineen innosti kokonaisen halauskampanjan, missä Ikonen tavoittelee 50 000 halausta. Single "Niinku Nykäsen Matti" on nimensä mukaan ylistys Matti Nykäselle.
Käsityöläiset-yhtye on perustettu 1998, ja se on esittänyt yli tuhat keikkaa. Yhtye julkaissut albumin Suurimmat hitit vuonna 2001. Ikonen on yhtyeen laulusolisti.
Uransa aikana Mika Ikonen on toiminut myös muun muassa vuonna 2004 esitetyn Suomen Popstars -ohjelman toisen tuotantokauden tuomarina.
Ikonen kokeili soolouraa nimellä Mica Ikonen vuonna 2012, jolloin hän osallistui Uuden Musiikin kilpailuun kappaleella "Antaa mennä".
Kesällä 2019 Ikonen julkaisi singlen 7 Donaa (feat. Blaka). Syksyllä 2019 julkaisuvuoron sai Bulevardin puu, jossa Mika kuvailee vanhemmuutta siinä vaiheessa, kun lapsi on muuttamassa omilleen.
Tammikuussa 2020 julkaistu Sä tiedät inspiroitui pienestä onnettomuudesta. "Mietin sitä, että mitä itsestäni jää jäljelle. En ole rakentanut taloa, mökkiä tai mitään monumenttia. Mun kohdallani jäljelle jää kuitenkin biisit", Ikonen kertoo kappaleen synnystä. Kevään ja kesän 2020 aikana Ikonen julkaisi kolme EP-levyä: Sata vuotta maaliskuussa, Ainoo kesäkuussa ja Levoton sydän elokuussa. Ainoo-EP:n nimiraita on duetto Auroran kanssa. Toinen sooloalbumi, Sinun, julkaistiin 2.10.2020.
Diskografia > Albumit

Kuu ja maa (2016)
Sinun (2020)
Minun (2021)
Diskografia > EP-levyt

Sata vuotta (2020)
Ainoo (2020)
Levoton sydän (2020)
Diskografia > Singlet

”Kaikki on oolrait” (2015)
”Kesäkuun aikaan” (2016)
”Anna mun halata” (2016)
"Niinku Nykäsen Matti" (2016)
"7 Donaa (feat. Blaka)" (2019)
"Bulevardin puu" (2019)
"Sä tiedät" (2020)
"Sata vuotta" (2020)
"Sinun" (2020)
"Punaviinii" (2021)
"Minä tahdon sinut" (2022)
"Matkalla" (2022)
Diskografia > Musiikkivideot

Kaikki on oolrait (ohj. Mikko Lehtonen )
Kesäkuun aikaan (ohj. Jyri Sariola )
Anna mun halata (ohj. Markku Suoniemi )
Niinku Nykäsen Matti (ohj. Markku Suoniemi )
Luodut toisillemme (ohj. Markku Suoniemi )
7 Donaa (feat. Blaka) (ohj. Kimi Nordström )
Bulevardin puu (ohj. Kimi Nordström)
Ainoo (ohj. Sami Helakorpi)
Ei voi tietää (ohj. Kristian Pekkala)
Levoton sydän (ohj. Kristian Pekkala)
Sinun (ohj. Mika Ikonen, kuv. Kristian Pekkala)
Minä tahdon sinut"
Aiheesta muualla

Mika Ikosen viralliset verkkosivut
Käsityöläiset-yhtyeen verkkosivut
Mika Ikonen lauluntekijänä - Fono.fi
Negombo

Kalastajia Negombossa.
Negombo on kaupunki Sri Lankan länsirannikolla, 37 kilometriä pohjoiseen Colombosta. Negombo on maan neljänneksi suurin kaupunki Colombon, Kandyn ja Jaffnan jälkeen.
Vuoden 2012 väestönlaskennan mukaan Negombossa on 142 449 asukasta. Kaupunki elää vanhastaan kalastuksesta ja nykyisin yhä enemmän matkailuelinkeinosta kaikentasoisine hotelleineen.
Aiheesta muualla

Kuvia tai muita tiedostoja aiheesta Negombo Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Negombo
Käännös suomeksi
Ultša

Ultša voi tarkoittaa seuraavia:
ultša, Siperian itäosissa puhuttava tunguusikieli
ultšat, tunguusikansa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ultša”, voi hakea sivunnimihaulla, laajalla sivunnimihaulla tai tekstihaulla.
Mike O’Neill

| Mike O’Neill> Henkilötiedot |
| --- | --- |
Syntynyt: 3. marraskuuta 1967 (ikä 56) LaSalle, Quebec, Kanada
Kansalaisuus:   Kanada  Yhdistynyt kuningaskunta
Jääkiekkoilija
Pelipaikka:  maalivahti
Hanska:  vasen
Pituus:  173 cm
Paino:  72 kg
Aik. seurat:  Yale University NCAA, Tappara SM-liiga, Moncton Hawks AHL, Fort Wayne Komets IHL, Winnipeg Jets NHL, Phoenix Roadrunners IHL, Baltimore Bandits AHL, Long Beach Ice Dogs IHL, Mighty Ducks of Anaheim NHL, Portland Pirates AHL, Michigan K-Wings IHL, Villacher SV EBEL, Sheffield Steelers BISL
Mike O’Neill (s. 3. marraskuuta 1967 LaSalle, Quebec, Kanada) on kanadalainen entinen jääkiekkomaalivahti. Hän pelasi urallaan 21 NHL-ottelua Winnipegin ja Anaheimin joukkueissa. Valmistuttuaan Yalen yliopistosta hän pelasi myös yhden kauden SM-liigaa Tapparan riveissä.
Seurat

Yale University NCAA 1985–1989
Tappara Tampere SM-liiga 1989–1990
Moncton Hawks AHL 1990–1994
Fort Wayne Komets IHL 1991-1992 ja 1993-1995
Winnipeg Jets NHL 1991–1994
Phoenix Roadrunners IHL 1994–1995
Baltimore Bandits AHL 1995–1996
Long Beach Ice Dogs IHL 1996–1997 ja 1999–2000
Mighty Ducks of Anaheim NHL 1996–1997
Portland Pirates AHL 1997–1998
Villacher SV Itävalta 1998–1999
Michigan K-Wings IHL 1999–2000
Sheffield Steelers BISL 2000–2001
Saavutukset

NCAA 1.All-Star Team 1986–1987, 1988–1989
NCAA 2.All-Star Team 1987–1988
AHL:n paras torjuntaprosentti 1992–1993
Itävallan mestaruus 1998–1999
Ison-Britannian (BISL) mestaruus 2000–2001
B&H Cup mestaruus 2000–2001
BISL Challenge Cup mestaruus 2000–2001
BISL Playoff mestaruus 2000–2001
UK Hockey Grand Slam 2000–2001
Melonta kesäolympialaisissa 1992

Melonta
Vuoden 1992 kesäolympialaisten melonta järjestettiin 1. – 8. elokuuta 1992 Castelldefelsissa ja La Seu d'Urgellissa, Kataloniassa, Espanjassa. Tämä oli 13. kerta kun laji oli mukana olympialaisten ohjelmassa virallisena lajina. Mukana oli 440 osanottajaa 46 eri maasta. Tapahtumia oli 16.
Melonta
Mitalistit > Miehet > Ratamelonta

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kanadalaisyksikkö 500 metriä |  Nikolai Buhalov |  Mihailo Slivinski |  Olaf Heukrodt |
| Kanadalaisyksikkö 1 000 metriä |  Nikolai Buhalov |  Ivans Klementjevs |  György Zala |
| Kanadalaiskaksikko 500 metriä |  Yhdistynyt joukkue Dmitri Dovgalenok Aleksandr Maseikov |  Saksa Ulrich Papke Ingo Spelly |  Bulgaria Martin Marinov Blagovest Stojanov |
| Kanadalaiskaksikko 1 000 metriä |  Saksa Ulrich Papke Ingo Spelly |  Tanska Christian Frederiksen Arne Nielsson |  Ranska Didier Hoyer Olivier Boivin |
| Kajakkiyksikkö 500 metriä |  Mikko Kolehmainen |  Zsolt Gyulay |  Knut Holmann |
| Kajakkiyksikkö 1 000 metriä |  Clint Robinson |  Knut Holmann |  Greg Barton |
| Kajakkikaksikko 500 metriä |  Saksa Kay Bluhm Torsten Gutsche |  Puola Maciej Freimut Wojciech Kurpiewski |  Italia Bruno Dreossi Antonio Rossi |
| Kajakkikaksikko 1 000 metriä |  Saksa Kay Bluhm Torsten Gutsche |  Ruotsi Kalle Sundqvist Gunnar Olsson |  Puola Grzegorz Kotowicz Dariusz Białkowski |
| Kajakkinelonen 1 000 metriä |  Saksa Mario von Appen Oliver Kegel Thomas Reineck André Wohllebe |  Unkari Ferenc Csipes Zsolt Gyulay Attila Ábrahám László Fidel |  Australia Ramon Andersson Kelvin Graham Ian Rowling Steven Wood |
Mitalistit > Miehet > Koskimelonta

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kanadalaisyksikkö |  Lukáš Pollert |  Gareth Marriott |  Jacky Avril |
| Kanadalaiskaksikko |  Yhdysvallat Scott Strausbaugh Joe Jacobi |  Tšekkoslovakia Miroslav Šimek Jiří Rohan |  Ranska Frank Adisson Wilfrid Forgues |
| Kajakkiyksikkö |  Pierpaolo Ferrazzi |  Sylvain Curinier |  Jochen Lettmann |
Mitalistit > Naiset > Ratamelonta

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kajakkiyksikkö 500 metriä |  Birgit Fischer |  Rita Kőbán |  Izabela Dylewska |
| Kajakkikaksikko 500 metriä |  Saksa Ramona Portwich Anke Nothnagel |  Ruotsi Agneta Andersson Susanne Gunnarsson |  Unkari Rita Kőbán Éva Dónusz |
| Kajakkinelonen 500 metriä |  Unkari Rita Kőbán Éva Dónusz Erika Mészáros Kinga Czigány |  Saksa Katrin Borchert Ramona Portwich Birgit Fischer Anke Nothnagel |  Ruotsi Anna Olsson Agneta Andersson Maria Haglund Susanne Rosenqvist |
Mitalistit > Naiset > Koskimelonta

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kajakkiyksikkö |  Elisabeth Micheler-Jones |  Danielle Woodward |  Dana Chladek |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Saksa | 7 | 2 | 2 | 11 |
| 2. |  Bulgaria | 2 | 0 | 1 | 3 |
| 3. |  Unkari | 1 | 3 | 2 | 6 |
| 4. |  Australia | 1 | 1 | 1 | 3 |
| 5. |  Yhdistynyt joukkue | 1 | 1 | 0 | 2 |
| 5. |  Tšekkoslovakia | 1 | 1 | 0 | 2 |
| 7. |  Yhdysvallat | 1 | 0 | 2 | 3 |
| 8. |  Italia | 1 | 0 | 1 | 2 |
| 9. |  Suomi | 1 | 0 | 0 | 1 |
| 10. |  Ruotsi | 0 | 2 | 1 | 3 |
| 11. |  Ranska | 0 | 1 | 3 | 4 |
| 12. |  Puola | 0 | 1 | 2 | 3 |
| 13. |  Norja | 0 | 1 | 1 | 2 |
| 14. |  Tanska | 0 | 1 | 0 | 1 |
| 14. |  Yhdistynyt kuningaskunta | 0 | 1 | 0 | 1 |
| 14. |  Latvia | 0 | 1 | 0 | 1 |
Negotia

| Negotia |
| --- | --- |

Perustettu:  2005
Tyyppi:  ammattiliitto
Päämaja:  Oslo
Toiminta-alue:  Norja
Jäsenet:  n. 21 300 (2022)
Puheenjohtaja:  Eirik Bornø
Kattojärjestö:  Yrkesorganisasjonenes Sentralforbund
Jäsenlehti:  Negotia magasin
Aiheesta muualla
Sivusto
Infobox OKNimi-testi OK: 
Negotia (vuosina 2005–2006 NOFU-Kommunikasjonsforbundet) on norjalainen ammattiliitto, johon kuuluu erilaisissa toimisto-, hallinto-, myynti-, palvelu-, varasto- ja laboratoriotehtävissä työskenteleviä. Liitto perustettiin vuonna 2005 ja sillä oli noin 21 300 jäsentä vuonna 2022.
Aiheesta muualla

Liiton verkkosivut (norjaksi)
Tulppaaniunikko

| Tulppaaniunikko |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Unikkokasvit Papaveraceae
Suku::  Unikot Papaver
Laji::  glaucum
Kaksiosainen nimi
 Papaver glaucum  Boiss. & Hausskn. 
Katso myös
   Tulppaaniunikko Wikispeciesissä   Tulppaaniunikko Commonsissa 
Infobox OKNimi-testi OK: 
Tulppaaniunikko (Papaver glaucum) on unikoiden sukuun kuuluva laji. Se on yksivuotinen kesäkukka, joka kylvetään suoraan avomaalle. Se kasvaa noin 50 cm korkeaksi. Se viihtyy aurinkoisella kasvupaikalla kosteahkossa maassa. Se kukkii heinäkuusta lokakuulle. Kukka on väriltään punainen ja se on hieman tulppaanin muotoinen. Sama kasvi saattaa tehdä koko kukinta-aikana 50 kukkaa. Tulppaaniunikko sopii kukkaryhmiin ryhmäkasviksi ja sitä voidaan käyttää leikkokukkana ja kuivakukkana.
Mike Carman

| Mike Carman |
| --- | --- |

Henkilötiedot
Koko nimi:  Mike Carman
Syntynyt: 14. huhtikuuta 1988 (ikä 36) Apple Valley, Minnesota
Jääpallon pelaaja
Pituus:  183 cm
Paino:  84 kg
Seura:  Mississippi Mojo
Pelipaikka:  hyökkääjä
| Urheilijan ura> Seurat |
| --- | --- | --- | --- |
| Vuodet | Seura | O | (M) |
| 2014– | Mississippi Mojo | - | (-) |
Maajoukkue
| 2015– | Yhdysvallat | 11 | () |
 Seurajoukkueuran tilastot kattavat vain kansalliset sarjat, päivitetty 30. tammikuuta 2016.  Maajoukkueuran tilastot päivitetty 30. tammikuuta 2016.
| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | 2007 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | 2006 | jääkiekko |  |
Mike Carman (s. 14. huhtikuuta 1988 Apple Valley, Minnesota, Yhdysvallat) on yhdysvaltalainen jääpalloilija ja entinen ammattilaisjääkiekkoilija. Carman pelasi AHL-liigaa Lake Erie Monsters, Hershey Bears ja Wilkes-Barre/Scranton Penguins -joukkueissa. Hän oli NHL-seura Colorado Avalanchen vuoden 2006 3. kierroksen varaus (81. varaus).
Ura jääkiekkoilijana > Yliopistojääkiekkoilija

Ennen ammattilasjääkiekkouraa Carman opiskeli Minnesotan yliopistossa ja pelasi neljä kautta yliopiston jääkiekkojoukkueessa Minnesota Golde Gophers NCAA Division I:ssä.
Sinä aikana Carman edusti Yhdysvaltain nuorten maajoukkueita ja saavutti alle 17-vuotiaiden MM:n vuonna 2006 ja alle 20-vuotiaiden MM-pronssia 2007. Hän pelasi vielä seuraavana vuonna eli 2008 neljänneksi sijoittuneessa Yhdysvaltain joukkueessa.
Ura jääkiekkoilijana > Ura ammattilaisena

Maaliskuussa 2010 Carman allekirjoitti sopimuksen Colorado Avalanchen kanssa. Avalanche peluutti Carmania AHL-seurassaan Ohion Clevelandin Lake Erie Monsters. Helmikuussa 2012 Avalanche myi hänet Washington Capitals:ille. Samalla hän siirtyi pelaamaan Capitalsin AHL-seuraan Pennsylvanian Hersheyssä.
Syyskuussa Carman teki try-out-sopimuksen, jolla hän siirtyi Wilkes-Barre/Scranton Penguinsiin harjoitusleirille. Pelattuaan 13 ottelua Carman sai sopimuksen AHL:ään Wilkes-Barre/Scranton-seuraan vuoden loppuun asti.
Koska NHL-seurat eivät olleet kiinnostuneet hänestä kauden 2014 aikana, hän päätti uransa syksyllä 2014. Kaikkiaan Carman pelasi AHL:ssä viisi kautta kolmessa seurassa, kaikkiaan 264 runkosarjaottelua ja 19 pudotuspeliottelua.
Ura jääpalloilijana

Carman aloitti jääpallouransa 2014. Hän pelasi ensin amerikkalaisten jääpalloilijoiden kanssa kaukalopalloa kesällä 2014 ja siirtyi sen jälkeen suurelle jäälle. Hän pelasi seuraavana kautena Yhdysvaltain jääpalloliigassa edustaen Mississippi Mojo -seuraa. Vuodesta 2015 alkaen hän on ollut mukana jääpallon MM-kisoissa Yhdysvaltain joukkueessa.
Ming Xiaolingin mausoleumi

Ming Lou, Ming Xiaoling mausoleumin päärakennus
Ming Xiaolingin mausoleumi (kiin.: 明孝陵 Míng; pinyin: Xiào Líng) on Ming-dynastian ensimmäisen keisarin Hongwun hautamuistomerkki. Se sijaitsee Purppuravuoren eteläpuolella Nanjingin vanhan keskustan itäpuolella. Kertomuksen mukaan ryöstäjien harhauttamiseksi ja varsinaisen hautapaikan suojaamiseksi hautajaisten aikaan kaupungin porteilta lähti 13 identtistä kulkuetta.
Mausoleumin rakentaminen alkoi Hongwu-keisarin eläessä vuonna 1381 ja se valmistui vuonna 1405, jolloin keisariksi oli noussut hänen poikansa Yongle. Töihin osallistui 100 000 työläistä ja kustannukset olivat valtavat. Mausoleumin ympärille pystytettiin yli 22,5 kilometriä pitkä muuri ja töitä valvoi 5 000 sotilasta.
Kultainen portti ja neliökaupunki

Alueelle saavutaan suuren Kultaisen portin läpi (Da Jin Men), jonka jälkeen tulija näkee suuren kivestä tehdyn kilpikonnan (Bixi) joka on sijoitettu "Neliökaupunkiin" (Sifangcheng). Kilpikonnan päälle on sijoitettu taitavasti kaiverrettu steela, jonka huipulla on kaksi yhteen kietoutunutta sarvetonta lohikäärmettä. Steelaan on kaiverrettu keisari Hongwun ansioita ylistäviä tekstejä. Kilpikonna on 5,15 m pitkä, 2,54 m leveä ja 2,8 m korkea. Steela on 8,78 m korkea.
Uskotaan, että keisari Yonglen alkuperäisenä tarkoituksena oli pystyttää huomattavasti suurempi steela. Työt suuremman steelan rakentamiseksi aloitettiin vuonna 1405 Yangshanin louhoksella, joka sijaitsee noin 10 km mausoleumista itään. Keskeneräinen steela on edelleen louhoksessa, koska sen siirtäminen osoittautui mahdottomaksi.
Toisin kuin Pekingissä sijaitsevissa Ming-haudoissa, Nanjingin Sifangchengissä ei ole kattoa, koska se tuhoutui Taiping-kapinan aikana.
Pyhä tie

"Pyhä tie" on 1800 metriä pitkä tie, joka alkaa Sifancheng-paviljongin läheltä. Tie jakautuu kahteen osaan: elefanttitiehen ja Wengzhongin tiehen. Elefanttitien varrelle on sijoitettu 12 paria kivestä veistettyjä eläimiä (leijonakoiria, xiezhiä', kameleita, elefantteja, qilinejä ja hevosia). Näiden tehtävänä on vartioida hautaa. Näiden jälkeen on pylväs, jonka nimi on kiinaksi huabiao. Tämän jälkeen alkaa Wengzhong-tie, jonka varrelle on sijoitettu neljä paria virkamiehiä ja kenraaleita.
Lingxingin portti

Wengzhongin tien päässä sijaitseva Lingingin portti tuhoutui kauan sitten, mutta rakennettiin uudelleen vuonna 2006.